钦定古今图书集成/明伦汇编/宫闱典/第113卷 > 吕永吉
## 钦定古今图书集成/明伦汇编/宫闱典/第113卷 > 吕永吉

按《隋书外戚传》，“高祖外家吕氏，其族盖微。平齐之后，
求访不知所在。至开皇初，济南郡上言，有男子吕永
吉，自称有姑，字苦桃，为杨广妻。勘验知是舅子。始追
赠外祖双周为上柱国、太尉、八州诸军事、青州刺史，
封齐郡公，谥曰敬。外祖母姚氏为齐敬公夫人。诏并
改葬于齐州，立庙，置守冢十家，以永吉袭爵，留在京”
师。大业中，授上党郡太守。性识庸劣，职务不理。后去
官，不知所终。